Slekten **Victoria** er to arter kjempestore nøkkeroser som vokser i innsjøer og vassdrag i Argentina og Paraguay. *Victoria*-vannliljene har store blader som ligger flatt mot vannflaten. Den største arten, *v. amazonica* har blader som kan bli optil 3 meter i diameter, og stengler som kan bli optil 8 meter. Den noe mindre *V. cruziania* er noe mindre, men bladene kan likevel bli opptil 1,5 meter i diameter i veksthus. Slekten er oppkalt etter Dronning Victoria, som nylig hadde besteget tronen da den ble oppdaget.

Blomstring
----------

Blomst, 2. natt
Kjempevannliljene har store blomster som er 25 cm i diameter og er kun åpen om natten, to netter på rad. Den første natten er blomsten hvit, den neste natten er den dyp rosa. Selve blomsten avgir varme, sentrum av blomsten kan være 10° varmere enn omgivelsene. De pollineres av biller, særlig hornbiller.

Bladene
-------

De store bladene til begge arter har et nettverk av årer på undersiden som fanger luftbobler, og gir dem stor flyteevne. Bladene er i stand til å bære vekten av et lite barn. Selve bladoverflaten er skjør, men om vekten distribueres jevnt kan bladene bære opp til 32 kilo. Den sterke og samtidig lette konstruksjonen var inspirasjonskilde for Crystal Palace som ble bygget til verdensutstillingen i 1851, nettopp for å huse den store vannliljen.

Navn og beskrivelse
-------------------

Den første publiseringen av slektsvanet stammer fra en beskrivelsen av fra 1837, basert på materiale som var sendt fra Britisk Guiana av Robert Schomburgk. Materialet ble beskrevet av John Lindley som *Victoria regia*, og den største arten var kjent under dette navnet i mange år. Artene hadde imidlertid været beskrevet tidligere som *Euryale amazonica* (*Euryale* er en liknende slekt fra Øst-Asia) av Eduard Friedrich Poeppig i 1832. Den franske botanikeren Aimé Bonpland hadde gitt en fransk beskrivelse i 1825, og den skal første gang ha blitt forsøkt dyrket av Tadeáš Haenke så tidlig som i 1801, dog uten noen formell beskrivelse. Siden Poppeigs navn hadde forrang, men slekten var akseptert, ble planten til slutt hetende *V. amazonica*. Den noe mindre og mer kuldetålende *V. cruzeanea* ble beskrevet av Alcide d'Orbigny i 1840 og gitt navn etter Andrés de Santa Cruz, Bolivias daværende president.

Referanser
----------

1. ↑  Nash, Helen (2003). *Complete guide to water garden plants*. New York: Sterling Publishing. s. 70-71. ISBN 1402709544.
2. 1 2 3  Weman, M. (2013). «The Amazon Water Lily, Queen Victoria and the British Empire». PRI.org. Besøkt 3. august 2016.
3. ↑  Lamprecht, I; E. Schmolz; L. Blanco; C.M. Romero (2002). «Flower ovens: thermal investigations on heat producting plants». *Thermochimica Acta*. 391: 107-118. doi:10.1016/s0040-6031(02)00168-5.
4. ↑  Ripley, George; Dana, Charles Anderson (1861). «Leaf». *The New American cyclopaedia: a popular dictionary of general knowledge*. 10. New York: Appleton. s. 992.
5. ↑  «Nymphaeaceae Victoria Lindl.». *Plant Name Details*. International Plant Name Index. 2005. Besøkt 4. april 2009.
6. ↑  Knotts, Kit. «Victoria's History». *Victoria Adventure*. Knotts. Besøkt 14. november 2012.

Eksterne lenker
---------------

* (en) *Victoria* i Encyclopedia of Life Rediger på Wikidata

* (en) *Victoria* i Global Biodiversity Information Facility Rediger på Wikidata

* (en) *Victoria* hos ITIS Rediger på Wikidata

* (en) *Victoria* hos NCBI Rediger på Wikidata

* (en) *Victoria* hos The International Plant Names Index Rediger på Wikidata

* (en) *Victoria* hos Tropicos Rediger på Wikidata

* (en) *Kategori:Victoria (Nymphaeaceae)* – bilder, video eller lyd på Wikimedia Commons Rediger på Wikidata

* *Victoria (Nymphaeaceae)* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** NKC
 |